**Referat fra den ordinære generalforsamling i grundejerforeningen Solhøj tirsdag d. 19 april 2016.04**

Deltagere: i alt 22 personer – repræsenterende 19 parceller

1. **Valg af dirigent**

Mikkel Svendsen fra bestyrelsen blev valgt.

1. **Bestyrelsens beretning, samt orientering om anlægs- og vedligeholdelsesarbejder o.l.**
* *Snerydning* – heldigvis har der ikke været meget sne i år, men der har været problemer med kvaliteten af rydningen. Hver gang er snerydningsfirmaet blevet kontaktet om det mangelfulde arbejde, hvorefter det er blevet forsøgt udbedret*.*
* *Hjemmesiden* – [www.grundsolhoj.dk](http://www.grundsolhoj.dk) bestyres af Mikkel, som også udsender nyhedsbreve 2-4 gange om året.
* *Trekanten –* buske ved stien og træerne på trekanten er blevet beskåret. Der ligger 2 store bunker med flis, som gerne må afhentes til brug i egen have. Der er ansat en ny havemand til at klippe græsset hver 14 dag – E. Nielsen som ellers har varetaget græsklipningen er stoppet.
* *Veje –* bestyrelsen har ved den årlige gennemgang af veje, fortove og vejbrøndes tilstand udarbejdet en mangelliste og indhentet tilbud på reparationerne. Bestyrelsen besluttede kun at udbedre det nødvendige i år og vente med større reparation som f.eks. fliser på fortove som stadig kun har asfaltbelægning og opretning af kantstene til senere. Vedr. fortove som er blevet beskadiget af f. eks. lastbiler ved aflæsning af materialer, så er det skadevolderne som skal udbedre skaden. Derfor er det vigtigt at kunne dokumentere, hvem der har forvoldt skaden f.eks. ved at tage et billede – derfor opfordres alle grundejere til at være opmærksom på dette. Skaden på fortovet på Trekanten er ved at blive udbedret af skadevolderen og det samme forventes at ske ved skaden på Tryggevældevej. Vedr. sunkne vejbrønde, så er det vigtigt hurtigst muligt at henvende sig til bestyrelsen, hvis der konstateres problemer, idet det bliver meget dyrere at reparere skaden, hvis der går lang tid inden den udbedres. Fortovet omkring Trekanten tilhører kommunen og ikke grundejerforeningen.
* *Facebook-gruppen –* der er oprettet en lukket facebook-gruppe for medlemmer af grundejerforeningen. Alle opfordres til at tilmelde sig; tilmelding sker via hjemmesiden under foreningen, hvor linket www.facebook.com/groups/446766118862064/ ligger - Lasse er bestyrer af gruppen.
* *Gadebelysningen –* selv om gadebelysningen er ny, så sker det med jævne mellemrun at lamperne ikke fungerer; i så tilfælde kan man ringe til Dong på 70255002 og anmelde manglen.

Bestyrelsens beretning blev godkendt.

1. **Regnskab**
* Det udsendte regnskab blev gennemgået og som det fremgår , så er den største post vedligehold af veje og vejbrønde. Der er p.t. ingen kontingent restancer – hvis der udsendes rykkere, så pålægges kontingentet 100 kr. ekstra pr. rykker. Der blev spurgt om kontingentet kunne opkræves via PBS – bestyrelsen vil undersøge hvad det vil koste. Regnskabet blev godkendt.
1. **Forslag**
* *Vedtægtsændring* – den af bestyrelsen foreslåede vedtægtsændring, som blev godkendt første gang på sidste års generalforsamling blev vedtaget med 20 stemmer for – heraf 2 stemmer ved fuldmagt – og 1 stemme imod. De reviderede vedtægter vil blive lagt på hjemmesiden.
* *Vejbump på Haraldstedvej* – det fremsendte forslag om at dele udgiften til vejbump på Haraldstedvej mellem vores grundejerforening og grundejerforeningen Lille Solhøj blev diskuteret. Udgiften beløber sig til 13.000 kr. pr. forening og foreningerne skal selv lægge arbejdskraft til for monteringen. Forslaget blev vedtaget med 24 stemmer for, heraf 7 stemmer med fuldmagt og 2 stemmer imod med fuldmagt.
1. **Budget og fastsættelse af kontingent**
* Bestyrelsen foreslår at fastholde kontingentet på i alt 1786 kr. pr. år sammensat af 1300 kr. til foreningen og 486 kr. til snerydning. Forslaget blev vedtaget.
1. **Fastsættelse af administrationsudgifter**
* Honorar til kasserer på 2500 kr. og 500 kr. til øvrige bestyrelsesmedlemmer foreslås uændret for 2016 – dette blev vedtaget.
1. **Valg til bestyrelse og suppleanter**
* Holger Liljendahl, kasserer og Pia Elgaard er på valg og ønsker ikke genvalg. Bjørn Gulddal og Ingelise Kvorning er på valg og blev genvalgt. Lasse Malmqvist som er suppleant og ikke på valg ønskede at træde ind som bestyrelsesmedlem og Mikkel Mørch, Haraldstedvej 21 blev valgt som nyt medlem.
* Som suppleant blev Louise Jensen, Tølløsevej 92 valgt.
* Den nye bestyrelse konstituerer sig på førstkommende bestyrelsesmøde d. 19 maj.
1. **Valg af revisor og suppleant**
* Jan Jungbjerg blev genvalgt som revisor.
1. **Eventuelt**
* Grundejerne på Tryggevældvej 85 og 87 vil undersøge muligheden for at etablere vejbump ud for deres matrikler, idet der er et farligt hjørne der, hvor bilerne ofte kommer over i den forkerte vejbane på grund af svinget.

Hilsen Bestyrelsen